Esopo

Esopo (sirca 620 - 564 aec) ia es un naror de fables, cual ia es atribuida a el tra la sentenios, an si sua autoria no es sabeda. La naras es, como un colie, conoseda como la Fables de Esopo. La fables ia es traduida a multe linguas e amirada como lesones de moralia o, a min, de astutia. Multe de la fables inclui animales cual pote parla, solve problemes, e ave jeneral la cualias de umanas. An si lo es probable ce Esopo ia esiste, la detalias de sua vive es nonserta.

Un nara sur sua vive, nomida "la romanse de Esopo" , presenta un descrive de Esopo cual ia deveni tradisional. Lo inclui un descrive de lo como un sclavo (probable coreta) cual ia es multe fea e malformida (posible, ma no serta). La referes la   plu alta, incluinte lo par Aristotele, sujeste ce el ia veni de un site en Tracia sur la costa de la Mar Negra. Otras sujeste Frigia, Samos, Sardis, o Lidia.

Aristotele e Herodoto ia sujeste ce lo ia es un sclavo en Samos, e sua mestres ia es prima un om nomida Xanto, e  alora un nomida Iadmon. Los ia dise ce Esopo ia es librida a un punto en sua vive, car es ia servi como un avocato per un om rica. Los ia dise ance ce el ia vade a Delfi sur un mision per Re Creso de Lidia, en cuando el ia insulta la sitadanes e ia es condenada per fura de un templo, per cual el ia es lansada de un presipe. Studiantes de la periodo nota ce la datis de esta avenis e la referes en alga de la naras no acorda, e ce la plu (o tota) de la racontas es imajinal.

Ma Esopo ia es multe famosa en Elas antica, e sua fables ia es lodada par multe persones cual nos pote fide. La fables ia es recordada par eruditas como Socrate e Sofocle, e traduida a latina par autores bon conoseda de Roma. Ma serta la fables ia continua es traduida, complicada, e alterada per sentenios, un multe plu ia es simple ajunta a la colie su sua nom.

En la eda medieval, la idea ia es introduida ce Esopo ia es no sola fea, ma ance negra. Multe autores ia crede ce la nom Esopo es un varia de Itiopia, e posible esta es la fonte de la idea. Ance, la lia en la mentes de alga europeanes e americanes entre sclavia e negria probable ance ajunta a la idea. Lo serta es posible ce el ia es negra (la mediteraneo de antica ia es multe multicultural!), ma la lia entre sua nom e Itiopia es falsa. 

Un lista de alga de la fables atribuida a Esopo:
 Esopo e la navetor
 La formica e la locusta
 La simia e la volpe
 La asino e sua mestres
 La asino e la porco
 La asino ci porta un imaje
 La asino en la pel de la leon
 La astrolojor ci ia cade en un poso
 La calva e la mosca
 La urso e la viajores
 La castor (fable)
 La stomaco e otra membros La xasor de avias e la merlo La avia en plumas emprestada La xico ci ia cria "lupo!" La boves e la leon La gato e la muses La crabe e la volpe La galo e la joala La galo, la can, e la volpe La corvo e la vaso La corvo e la oveasT La corvo e la serpente La servo sin un cor La can e sua refleta La can e la oveas La can e la lupo La canes e la pel de la leon La pijon e la formica La agila e la scarabe La agila e la volpe La agila ferida par un flexa La cultivor e sua fios La cultivor e la mar La cultivor e la siconia La cultivor e la vipera La abeto e la rubo La pexor e sua flauta La pexor e la pex peti La mosca e la formica La mosca en la sopa La xasor de avias e la serpente La volpe e la corvo La volpe e la uvos La volpe e la leon La volpe e la masca La volpe e la leon malada La volpe e la sirconia La volpe e la mustela La volpe e la boscor La volpe, la moscas, e la eriso La lepres temente La rana e la volpe La rana e la mus La rana e la bove La ranas e la soln La ranas ci desira un re La capra e la vite La ganso ci pone la ovos de oro La lepre volante Hercule e la vagonor La boscor onesta Horco, la dio de juras La cavalo e la asino La cavalo ci ia perde sua libria La inseto noncortes La jar de bondises La milan e la pijones La leon e la mus La leon ci deveni vea La leon enamada La comparti de la leon La leon, la urso, e la volpe La leon, la porco, e la vultures La om e la leon La om con du concubinos La can turbosa La avar e sua oro Momo critica la creas de la dios La monte parente La mus es la ostra La venta norde e la sol La cuerco e la cana La om vea e Moria La om vea e sua fios La om vea e la asino La fem vea e la dotor La fem vea e la botel de vino La boves e la vagon crujinte La rios e la mar La rosa e la amaranto La satir e la viajor La om perdeda e la mar La milan malada La serpente e la crabe La serpente e la cultivor La serpente en la arboreta spinosa La sculta de Herme La sinie e la ganso La tortuga e la avias La tortuga e la lepre La mus de la site e la mus de la campania La viajores e la platan La arbores e la rubo La trompetor caturaa La du vasos La mus ci deveni un xica La nozo La Gera e sua sposa Lava la Itiopian a blanca La lupo e la gru La lupo e la oveta La lupo e la pastores La boscor e la arbores La joven e la rondinT Zeus e la tortuga''

Categoria:Biografia
Categoria:Leteratur